Liite 2

**LIEDON SOTAVETERAANIT RY:N VUOSIKERTOMUS VUODELTA 2012**

**Yleistä**

Vuosi 2012 oli yhdistyksemme 43. toimintavuosi ja itsenäisyytemme 95. vuosi. Veteraanien keski-ikä on jo 90 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja kuntoutuksella on keskeinen merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan.

Yhdistyksellä on ollut paljon toimintaa ja tilaisuuksiin on osallistunut runsaasti jäseniä. Toiminta on ollut kaikki huomioonottavaa ja yhteishenki on ollut erinomainen. On hienoa todeta, että edelleen halutaan kuulua hyvään ja hienoon joukkoon. Ilolla voidaan todeta, että nuoriso on kiinnostunut osallistumaan tapahtumiimme.

Tavoitteena on järjestää yhteistä toimintaa ja yhteisiä tilaisuuksia sotainvalidien kanssa. Ainakin säästöpankin saunaillat, vesijumppamatkat, talvisodan päättymisen muistotilaisuus ja joulujuhla järjestettiin taas yhdessä.

Liedon kunta jatkoi edellisten vuosien tapaan yhdistyksemme tukemista antamalla rahaa kuntoutukseen ja henkisen vireyden ylläpitämiseen, kotiavustajatoimintaan sekä perinteen talteen keräämiseen liittyvään Veteraanin muistista museon muistiin –projektiin.

Veteraaniperinteen siirtämistä on edelleen jatkettu useissa tilaisuuksissa.

Ikäpartion laulajat ja soittajat ovat yhä enemmän ottaneet vastuuta jäsenistön viihtyvyydestä. Kiitos esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Kuluneena vuonna palkittiin sotaveteraanimitaleilla ja kultaisilla ansiomerkeillä pääasiassa kunnan ja seurakunnan edustajia sotaveteraanien tukemisesta.

**Osallistuminen tapahtumiin**

* Karl Norrgårdin 90-vuotispäivää juhlittiin korsutuvalla 28.1.
* Seppo Posion 60-vuotispäiville kunnantalolla 29.1. osallistui useita yhdistyksemme jäseniä
* Teatterimatkalle 4.2. Helsingin kaupunginteatteriin osallistui 33 yhdistyksen jäsentä. Esitys ”Vastanaineet” oli hyvä valinta. Kiitokset Anjalle ja Paulalle matkan järjestelyistä.
* 15.2. Varsinais-Suomen Sotaveteraanipiiri ry:n piirihallituksen kokoukseen Kiisanpirtillä osallistuivat Tauno ja Paula Peltola. Kokouksessa käsiteltiin vuosikokoukselle esitettävät asiat, kuten toimintakertomus ja tilinpäätös vuodelta 2011 sekä vuoden 2012 toimintasuunnitelma ja tulo- ja menoarvio.
* Yhdistyksen vuosikokous pidettiin 9.3. korsutuvalla. Kokoukseen osallistui 28 yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat.
* Maaliskuun 13. päivänä muistettiin talvisodan päättymistä. Tilaisuus alkoi seppeleenlaskulla kirkossa, sen jälkeen muistotilaisuus yhdessä seurakunnan kanssa seurakuntatalolla. Puheen piti kirkkoherra Esko Laine.
* Piirin vuosikokoukseen 15.3. Naantalin SRK:een osallistui Tauno Peltola. Kokouksessa käsiteltiin ja hyväksyttiin mm. vuoden 2011 tulo- ja menoarvio sekä toimintakertomus ja lisäksi vuoden 2012 toimintasuunnitelma ja tulo- ja menoarvio.
* Masku-talolla järjestettiin 25.3. ”Viihdemusiikin helmiä” -konsertti. Musiikista vastasi Turun Sotaveteraanisoittajat, solisteinaan Tuija Saura ja Jari Koivisto. Yhdistyksestämme osallistui 13 veteraania ja puolisoa. Lions Club Lieto tarjosi liput ja hoiti kuljetuksen. Siitä kiitos Lions Club Liedolle.
* Piirihallituksen kokokseen 28.3. Kalannin SRK keskukseen osallistui Tauno Peltola
* Korsulla järjestettiin 28.3. perinteiset kinkerit. Kirkkoherra Esko Laine johti tilaisuuden. Tarvasjoen kanttori Minna Mäntyranta toimi säestäjänä. Osallistujia oli 39.
* Porin Prikaatiin Säkylään 24.4. tutustui18 yhdistyksen jäsentä. Tilaisuus oli Porin Prikaatin komentajan kutsuma ja tapahtuma oli järjestetty kansallisen veteraanipäivän merkeissä. Paluumatkalla tutustuttiin Säkylän talvi- ja jatkosotamuseoon.
* Kansallisen Veteraanipäivän tilaisuuteen 27.4. Liedossa osallistui vähäinen joukkoyhdistyksen jäseniä.
* Ilmoitushankkijoiden laivaseminaariin osallistui 7. - 8.5. kaksi yhdistyksemme jäsentä
* Perinteisiin kevättalkoisiin 15.5. Korsulla osallistui 30 reipashenkistä henkilöä.
* Kaatuneiden muistopäivän Jumalanpalvelus oli 20.5.
* Tukijäsenten koulutuspäivään Lehmirantaan 31.5. osallistui Anneli Nurmi ja Maija Vuorinen
* Suomen Sotaveteraaniliiton XXV liittopäiville Tampereella 6. - 7.6. osallistui Kauko Tomberg
* Kesäkuun 10. päivänä järjestettiin Marsalkka Mannerheimin muistojuhla Askaisissa
* Seurakunnan järjestämälle retkelle Halssiin 18.6., osallistui noin 20 yhdistyksen jäsentä.
* Metsäkirkko järjestettiin Kyrössä 1.7. Mukana oli muutama yhdistyksemme jäsen.
* Liedon kesäteatterin 27.6. esittämään ”Maa on syntinen laulu”, osallistui 30 yhdistyksen jäsentä. Esitys sai hieman ristiriitaisen vastaanoton.
* Yhdistyksen kesäretki 4. - 6.7. suuntautui Lappeenrannan ja Mikkelin suuntaan. Matka oli varsin onnistunut ja sää suosi. Kesäretkelle osallistui 36 jäsentä. Järjestelyistä vastasivat Pertti Peltola sekä Pirkko ja Toivo Leiniö.
* Pöytyäläiset vierailivat korsulla 26.7. Vieraita oli 32 ja omia myös 32.
* Lietolaiset vierailivat 1.8. Loimaalla. Osanottajia oli 21.
* Ikäpartion johtamaan yhteislaulutapahtumaan Korsulla 9.8., osallistui 61 laulun ystävää.
* Muurlan henkisen vireyden kurssille 14. - 16.8. osallistuivat Laimi ja Antti Aaltonen
* Maakunnallinen Kirkkopyhä järjestettiin Pöytyällä 2.9. Myös Liedosta oli osanottajia.
* Rosvopaistitilaisuuteen 12.9. Turun messukeskuksessa osallistui Liedosta 20 veteraania, puolisoa ja tukihenkilöä.
* Kutsuntoihin Liedossa osallistui Markku Heinonen
* Piirihallituksen kokoukseen Liedon kunnantalolla 20.9. osallistui Tauno Peltola. Siellä käsiteltiin mm. piirin tulevaisuuteen liittyviä asioita. Perinteen jatkamista ja perinneaikaan siirtymistä.
* Mikkelin markkinat 1.10. onnistui edellisen vuosien tapaan hyvin. Kaksi tykillistä hernekeittoa myytiin nopeasti.
* Pöytyän Sotaveteraanien puheenjohtaja Reino Kallio 60-vuotisjuhliin osallistuivat Tauno ja Paula Peltola.
* Yhdistys järjesti 21.10. Liedon kunnantalolla ”Sateenkaaren tuolla puolen” konsertin. Solisteina olivat Tuija Saura ja Jari Koivisto. Musiikista vastasi Turun Sotaveteraanisoittajat. Konsertti oli menestys. Sali oli tupaten täynnä eli yli 200 musiikin ystävää.
* Piiriin seminaariin 15.11. Maskun Kiisanpirtissä osallistui Markku Heinonen. Kokouksessa käsiteltiin mm. veteraanitukia, veteraanien määrää ja ennustetta tuleville vuosille.
* Syksyn teatterimatkaan 15.11. Raumalle osallistui 47 yhdistyksen jäsentä. Esitys ”Iltatähti” oli onnistunut valinta. Kiitokset Paulalle matkan järjestelyistä.
* Liedon 4H kerhon 80-vuotisjuhliin osallistui Hanna ja Jouko Koli.
* Perinteistä Joulujuhlaa vietettiin kunnantalolla 30.11. Saimme nähdä ja kuulla monenlaista ohjelmaa ruokailun ja kahvin ohessa. Juhla oli yhteinen Sotaveteraaneille, Sotainvalideille ja jaoksille. Paikalla oli 110 henkilöä.
* Itsenäisyyspäivän juhlaan Liedon kunnantalolla osallistui runsaasti myös yhdistyksemme jäseniä. Itsenäisyysjuhla alkoi Jumalanpalveluksella kirkossa ja sen jälkeen oli seppelten lasku sankarihaudalle. Esko Laine piti erinomaisen juhlapuheen valtuustosalissa.
* Säästöpankin saunalla hiljennyttiin jouluun 17.12. pastori Pauliina Uhinki-Suomisen johdolla
* Perinteiseen joulusaunaan Korsulla 19.12. osallistui runsas joukko yhdistyksemme jäseniä ja kutsuvieraita, yhteensä yli 50 henkilöä. Kiitos järjestelyistä ja tarjoiluista Pertille, Paulalle ja monille muille talkoolaisille.
* Unto Junnila osallistui kutsuttuna yhdistyksen edustajana Turun varuskunnan komentajan tarjoamalle joululounaalle Pansiossa joulukuun 12. päivänä.
* Kauko Tomberg on osallistunut yhdistysten edustajana Nautelankoski-säätiön hallitukseen. Varahenkilönä on toiminut Urho Jalonen.
* Yhdistyksen edustajina Nautelankoski -säätiön edustajistossa olivat Harri Höijärvi ja hänen sijaisenaan Karl Norrgård. Harrin poismenon jälkeen Kalle siirtyi varsinaiseksi edustajaksi, eikä uutta varaedustajaa valittu.
* Muutama yhdistyksemme jäsen osallistui vuoden aikana JR 35:n kokoontumisiin.
* JR 35:n hallituksessa Urho Jalonen on edustanut yhdistystämme.
* Perinne- ja tukijaosto on Unto Junnilan johdolla myynyt ilmoituksia V-S Sotaveteraanipiirin joululehteen 44 kappaletta yhteensä 3 430 eurolla. Yhdistys sai tuloutuksena siitä noin 1 030 euroa. Joululehtiä tilattiin yhteensä 230 kappaletta ja ne jaettiin kaikille veteraaneille sekä moniin julkisiin laitoksiin, virastoihin ja kouluihin.

Täytettyään yli 90 vuotta yhdistyksen jäsentä on onniteltu joka vuosi korttitervehdyksellä. Kuluneena vuonna yksi henkilö täytti 98 vuotta, kolme henkilöä 96 vuotta, neljä henkilöä 95 vuotta, kolme henkilöä 94 vuotta, yksi henkilö 93 vuotta, viisi henkilöä 92 vuotta, viisi henkilöä 91 vuotta, kahdeksan henkilöä 90 vuotta ja neljätoista henkilöä 85 vuotta.

**Palkitsemiset**

Sotaveteraaniliiton kultaisella ansioristillä palkittiin Karl Norrgård.

Sotaveteraaniliiton ansiomitalilla palkittiin Liedon kunnanjohtaja Terhi Isotalo ja kirkkoherra, lääninrovasti Esko Laine.

Sotaveteraaniliiton kultaisella ansiomerkillä palkittiin Sylvi Reinikainen, Anne-Mari Virolainen ja Anna-Liisa Koivisto.

Porin Prikaatin komentaja, eversti Juha Pyyköselle luovutettiin yhdistyksen standaari sotaveteraanityön tukemisesta, sillä prikaati oli tarjonnut ilmaisen mahdollisuuden uimahallin käyttöön yli 20 vuoden ajan.

Palkitsemisia ei suoritettu kovin useita, koska vuonna 2011 palkittiin yli 40 henkilöä.

**Kuntoutus, virkistys ja kotiavustajatoiminta**

Valtiollisia kuntoutusrahoja Lieto sai 51 000 euroa. Näillä Härkätien terveyskeskus kykeni tarjoamaan 37 avokuntoutusta (joista 20 kotona) ja 12 laitoskuntoutusjaksoa (mukana 2 puolisoa).

Liedon kunta tuki kuntoutusta 9 000 eurolla. Kunnan myöntämää kuntoutusrahaa suunnattiin siten, että sillä mahdollistettiin 26 veteraanin välttämätön kuntohoito paikallisessa avokuntoutuslaitoksessa.  Kuntoutusta annettiin 15 hoitokertaa kahdeksalle veteraanille, 10 hoitokertaa yhdeksälle veteraanille ja 5 kertaa kahdelle veteraanille.

Kunnan myöntämästä 9 000 euron avokuntoutusmäärärahasta käytettiin viime vuonna 9016,75 euroa.

Kuntoutusta on voitu kehittää niin, että on siirrytty yhä enemmän laitoskuntoutuksesta avokuntoutukseen. Samoin kuntoutuskertojen määrää on vakiintunut kymmeneen - viiteentoista kertaan.

Kuntokerho on kokoontunut tiistaisin kirkonkulmalla ja Pahkamäessä 24 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 14 - 19 henkilöä.

Säkylän varuskunnassa käytiin kevään aikana kahdesti kuussa yhteensä 7 kertaa. Osallistujia oli keskimäärin 15 - 25 henkilöä. Ohjaajana toimi Eero Alatalo. Liedon kunta maksoi hänen kustannuksensa. Säkylän vesijumppamatkat lopetettiin, koska altaaseen ja altaasta pääsy pystysuoria portaita osoittautui liian vaikeaksi useille veteraaneille.

Syksystä alkaen on käyty vesijumpassa Tarvasjoen uimahallissa yhteensä 8 kertaa. Mauno Lahtinen oli hyvin aloitteellinen uuden paikan hankkimisessa ja on toiminut organisaattorina onnistuneesti. Liedon kunta maksaa Eero Alatalon kustannukset ja yhdistys hallivuokrat.

Saunailtoja on järjestetty Liedon Säästöpankin tiloissa 17 kertaa. Savusaunalla saunottiin 17 kertaa. Naisjaosto on huolehtinut saunakahvien tarjoilusta erittäin hyvin, koska aina on ollut tarjolla kahvin ohessa suolaisia tai makeita herkkuja. Osanottajien määrä on ollut keskimäärin noin 30 henkilöä. Kuukauden viimeisen saunaillan yhteydessä on joku henkilö pitänyt noin puolen tunnin alustuksen kaikkia kiinnostavasta aiheesta.

Yhdistys sai sv-piiriltä kuntoutukseen kaksi paikkaa Muurlaan. Niiden rahallinen arvo oli 440 euroa.

Sotaveteraaneja on osallistunut viikottain järjestettyihin seurakunnan toimintatorstaitapahtumiin.

Virkistykseen käytettiin viime vuonna noin 8 420 euroa. Se käsittää muun muassa tilavuokria, lippukuluja, matkakuluja ja tarjoiluja.

Liedon kunta tuki kotiavustajatoimintaa erillispäätöksellään 11 000 eurolla ja sotaveteraanipiiri 6 800 eurolla. Sotainvalidien Liedon osasto osallistui kotiavustajatoimintaan omalla käyttöosuudellaan.

Yhdistys on tukenut jäseniään palkkaamalla kotiavustajan lähinnä siivouspalveluun. Avustajana on toiminut Tuula Kämäräinen 15.9.2008 alkaen. Hänen vuoden kestävä määräaikainen työsuhteensa uusittiin vuonna 2012.

Avustajalla oli 31 asiakasta (sotaveteraania tai sotaveteraanin puolisoa) viime vuoden aikana. Käyntejä oli kaikkineen 356 kappaletta eli keskimäärin noin 11,5 kertaa asiakasta kohden. Sotainvalidien osuus oli 18 prosenttia eli rahallisesti 2 937,25 euroa.

Hallitus on puoltanut jäsenten avustushakemuksia lääkekustannusten korvaamiseen ja kiinteistöjen parantamiseen liittyvissä asioissa. Useita avustuksia on saatu piiriltä lääkekustannusten maksamiseen ja yhdistys on myöntänyt yhden avustuksen kiinteistön parantamiseen.

Veteraanihautauksia oli 14 kappaletta.

**Kiinteistöasiat**

Korsutuvan savusaunan lämmitys ja vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle ja hänen savusaunatiimilleen.

Kiinteistönhoitajana ja vahtimestarina on toiminut Mauno Lahtinen kiitettävästi.

Perinne- ja tukijaosto järjesti korsulla yli kymmenet talkoot, joissa pääasiassa Maunon nuorisotiimi on uudistanut ja korjannut useita kiinteistöihin liittyviä kohteita. Talkoohankkeet esitellään säätiön kertomuksessa.

Keittiön uusimisen suunnittelu ja valmistelu oli loppusyksyn tärkeitä isoja päätöksiä. Korsu siirtyy uuden keittiön myötä uudelle vuosikymmenelle

Korsulla pidettiin keväällä siivoustalkoot, joihin osallistui 30 henkilöitä. Naiset tarjoilivat keittoa talkooväelle. Lämmin kiitos kuuluu kaikille vapaaehtoisille talkoolaisille.

**Jäsenistö**

Yhdistyksen jäsenmäärä oli vuoden päättyessä 360, joista tunnuksen omaavia miehiä ja naisia on 63 henkilöä (17 tunnuksen omaavaa rintamalottaa). Puolisojäseniä on 42 henkilöä sekä perinne- ja tukijaoston jäseniä 255 henkilöä. Viimeinen iltahuuto tavoitti 8 yhdistyksen jäsentä.

**Hallinto**

Puheenjohtajana on toiminut Markku Heinonen, varapuheenjohtajana Urho Jalonen ja sihteerinä Tauno Peltola. Jäseninä ovat toimineet Jarmo Ahto, Kullervo Heikkilä, Kerttu Heikkilä Unto Junnila, Väinö Kaukonen, Jouko Koli, Karl Norrgård, Paavo Pitkänen, Jaakko Säteri, Kauko Tomberg, Mika Vuorinen, Mauno Lahtinen, Paula Peltola, Sirkka Säteri, Anja Kaukonen ja Hanna Koli. Hallituksen varajäseninä ovat toimineet Liisa Lahtinen, Kirsti Heinonen, Airi Kapanen, Pirjo Hietakangas ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Pertti Peltola.

Hallitus on kokoontunut 9 kertaa. Hallituksen jäsenet ovat osallistuneet kokouksiin erittäin aktiivisesti. Yhdistys on ollut edustettuna Suomen Sotaveteraaniliiton XXV liittopäivillä, piirin vuosikokouksessa ja piirihallituksen kokouksissa kolme kertaa. Lisäksi on osallistuttu piirin seminaareihin, veteraaniyhteyshenkilökoulutukseen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja –sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.